Resep: Sjokolade­ment­roomys | Maroela Media
Sjokoladementroomys (Foto: Lapa-uitgewers)
Die roomys het ekstra skop met ŉ bietjie wodka!
750 ml room (in 500 ml en 250 ml verdeel)
½ t pepermentgeursel
100 g donkersjokolade (85%-90%) gekap
Smelt die botter in ŉ pot oor lae hitte en voeg dan 500 ml room en die eritritol by. Sodra dit begin stoom, skakel die hitte af.
Klits die eiergele in ŉ aparte mengbakkie.
Roer die eiergele baie stadig by die warm room in.
Klop die res van die room, wodka en pepermentgeursel saam in ŉ ander mengbak tot dit ligte, stywe pieke begin vorm.
Kap die sjokolade op en voeg dit en die gekapte neute by die geklopte room.
Vou die geklopte room versigtig by die warm room in. Die sjokolade sal effens begin smelt wat ŉ lekker kleur aan die room sal gee. Daar sal nog ŉ paar heel stukke wees wat in die roomys wegkruip.
Giet die mengsel in ŉ bak wat vrieskasbestand is, bedek met kleefplastiek en vries vir minstens 5 uur.
Jy sal na sowat 2 uur die roomys moet roer om die neute en sjokolade wat tot onder gesak het weer te lig en met die roomys te vermeng. As jy nie enige neute of gekapte sjokolade bygevoeg het nie (ja, jy kan gerus ook met geure soos vanielje of karamel rondspeel) is dit nie nodig om weer die roomys te roer nie.